रोहतक. प्रो-कुश्ती लीग में रविवार को फाइनल मुकाबले के साथ ही रोहतक के पहलवानों के सपनों को एक नई उड़ान दे दी है। बेशक इस लीग में हरियाणा हैमर्स की टीम हार गई हो, लेकिन यह खेल रोहतक के लिए यादगार बन गया। एक ओर उपविजेता हरियाणा हैमर्स टीम के कोच ईश्वर सिंह दहिया तो दूसरी ओर चैंपियन मुंबई गरुड़ में 5 में से दो भारतीय पहलवान रोहतक के रहे। मेहर सिंह अखाड़े से तीन पहलवानों ने प्रो लीग में अपना दम दिखाया।
फाइनल मैच देखने के लिए अखाड़े में पहलवान टीवी से चिपके रहे। अपने साथी खिलाड़ी प्रदीप कुमार की जीत की लिए जहां पहलवानों ने दुआएं मांगी, वहीं भविष्य को लेकर अपने सपनों पर भी बात की। यहां पहलवानों ने बताया कि प्रो लीग ने पहलवानी को एक नई पहचान दी है। इस बार मेहर सिंह खिलाड़ी से तीन पहलवान लीग में खेल रहे हैं, लेकिन अगली बार यह आंकड़ा बढ़ाने के लिए पहलवानों ने अभी से ताकत झोंक दी है। अब यहां दावपेच सीखने वाले 150 पहलवानों का लक्ष्य ओलंपिक के साथ-साथ प्रो-लीग में भी शामिल होना है। अखाड़े के कोच रणबीर ढाका ने बताया कि सीजन 2 में छह की जगह आठ टीमें शामिल होंगी। इसलिए हरियाणा के अन्य पहलवानों को भी इस लीग में खेलने का अवसर मिलेगा।
भारतीय कुश्ती के साथ एक बड़ी समस्या स्पांसर्स की रही है, लेकिन प्रो कुश्ती लीग का प्रशसंकों में भारी खुमार को देखकर यह कहना गलत नहीं होगा कि सबसे पुराने खेल की अब सूरत बदलेगी। -सतेंद्र, छह बार भारत केसरी
आगे की स्लाइड में पढ़ें पूरी खबर
awa_Deva hin_Deva hin_Deva hin_Deva